|  |  |  |
| --- | --- | --- |
|  | **РЕПУБЛИКА БЪЛГАРИЯ****Агенция за социално подпомагане** |  |

 **Методика за оценяване при провеждане на конкурсна процедура за**

**длъжността Началник отдел „Социална закрила“ на:**

**Дирекция “Социално подпомагане“ – Якоруда, обл. Благоевград**

**Дирекция “Социално подпомагане“ – Първомай, обл. Пловдив**

1. Три теми по обявената тематика за писмена разработка „Ролята на Агенция за социално подпомагане при изпълнение на държавната политика в областта на социалната закрила“**.**

Предвид важността на конкурсната длъжност **Началник на отдел „Социална закрила ”** в дирекция „Социално подпомагане” и нейните функции, както и за да се установят по-пълно и точно професионалните и делови качества на кандидатите, комисията определи следните критерии за оценка:

* Пълнота на изложението
* Професионален изказ
* Концептуалност при определяне приоритетите в работата.

Продължителността на писмената разработка ще бъде 2 астрономически часа или 120 (сто и двадесет) минути.

Писмените разработки ще се проверяват най-малко от двама от членовете на комисията, които независимо един от друг преценяват представянето на кандидатите по 5-степенна скала. Оценката на всеки кандидат е средноаритметична от оценките на проверяващите.

До участие в интервюто ще се допускат кандидатите, чийто резултат от писмения изпит е най-малко 4,00.

Кандидатите, постигнали резултат 4.00 на писмената разработка ще се уведомяват по телефона, за датата, мястото и часа на провеждане на интервюто.

Получената оценка на кандидатите, успешно представили се на писмената разработка ще се умножава по коефициент 3 (три).

2. Интервю с допуснатите кандидати.

При провеждане на интервю всеки член на конкурсната комисия преценява качествата на кандидата въз основа на неговите отговори по 5-степенната скала за

съответните критерии. Общият резултат от интервюто на всеки кандидат е средноаритметична величина от преценките на членовете на конкурсната комисия. Минималният резултат за класиране от интервю е 4.00 (четири).

Коефициентът, по който ще се умножи резултатът от проведеното интервю, ще бъде 4 (четири).

**ПРЕДСЕДАТЕЛ НА КОМИСИЯТА:…………/п/………………**

 **/ АНЕЛИЯ ВАСИЛЕВА /**